A. O. Wuorimaa

Artur Oliver (A. O.) Wuorimaa, vuoteen 1906 Blomberg (1. elokuuta 1854 Dragsfjärd – 9. marraskuuta 1921 Kymi) oli Kymin kirkkoherra, valtiopäivämies ja kansanedustaja.

Blombergista tuli Liperin kirkkoherran apulainen vuosiksi 1877–1880, Rääkkylän kirkkoherran apulainen ja armovuoden saarnaaja 1880–1883, Leivonmäen vt. kirkkoherra 1882–1883 ja kirkkoherran 1883–1904, rovasti 1899, Sippolan kirkkoherra 1904–1915 ja Kymin kirkkoherra 1915–1921. 

Wuorimaa, tuolloin vielä Blomberg, oli pappissäädyssä valtiopäivämies 1897.

Kansanedustaja Wuorimaa oli ensin suomalaisen puolueen eduskuntaryhmässä 1907–1910 ja 1911–1914, sitten Maalaisliiton eduskuntaryhmässä 1917–1921 Viipurin läntisestä vaalipiiristä. Hän sai vapautuksen eduskuntatyöstä 23. syyskuuta 1921 sairauden tähden.  Hän kannatti 1918 eduskunnassa valtiollisten vankien (punaisten) lähettämistä Saksaan (pakko)töihin, mitä Erkki Kaila vastusti.

Artur Wuorimaan poika oli suurlähettiläs Aarne Wuorimaa.

Lähteet
 Arola, Pauli: Tavoitteena kunnon kansalainen: koulun kansalaiskasvatuksen päämäärät eduskunnan keskusteluissa 1917–1922, s. 108. Helsingin yliopiston kasvatustieteen laitoksen tutkimuksia 191. 2003.

Viitteet

Kansanedustajat
Viipurin läänin läntinen vaalipiiri
Suomalaisen puolueen poliitikot
Suomen Keskustan poliitikot
Suomen evankelis-luterilaisen kirkon papit
Suomen suuriruhtinaskunnan pappissäädyn valtiopäivämiehet
Vuonna 1854 syntyneet
Vuonna 1921 kuolleet